Klokken 5 i morges kørte en Rema 1000 lastbil ud i rabatten på Møldrupvej i Skørping. Vejhjælp er på stedet og er i gang med at finde ud af, hvordan de skal fjerne lastbilen, det kan dog ende med at blive en længere process, da bilen er halvt fyldt med varer, som måske skal tages ud inden. Uheldet påvirker trafikken, da vejen er totalt spærret, og processen med at hive lastbilen fri kan godt tage mange timer. Der er ingen alvorligt tilskadekommende. TV2 Nords reporter på stedet fortæller, at chaufføren var kommet for langt ud i rabatten, som er meget blød på grund de sidste mange dages regnvejr.

Opsummering:
Der kan gå lang tid før vejen igen bliver åbnet.